780 E. Mrvzn, 
oculis nudis tanquam puncta pallidiora conspicui, cellulis fibro- 
sis destituti, merisque tracheis ita parati, ut medio vacuum tubu- 
losum remaneat singulis tracheis fere decies amplius. Tracheae 
ipsae maiores rectiusculae, corporum. vermiculatorum more ar- 
ticulato- constrictae, articulis brevibus perviis, fibris trochleari- 
bus parum reticulatis, ita ut saepe aliquatenus revolvi possint. 
Flos cum germine tres pollices cum dimidio longus, superficie 
eadem ac in antecedente specie. Tubus superne subtrigonus, 
crassitie paene eadem ac antecedentis. Limbi laciniae sub an- 
thesi a basi ad medium circiter apertae, abhinc, ubi summam 
attigerunt latitudinem, in planum depressum omnino cornnatae 
nec unquam secedentes, unde totus flos fit triceps, ante anthe- 
sin auriculis tribus oblique arrectis, dorso, ubi serius dehiscunt, 
carinatis praeditus, postinde oris tribus horizontalibus, superne 
subrotundis, basi contractis, hians, apice semper complanato. 
Reliqua fere antecedentis, sed facies laciniarum laterales intus 
magis continuatae ideoque multo latiores,  verrucis brevioribus 
minusque spinescentibus obsitae, processibusque illis praeceden- 
tis membranaceis, marginem exteriorem ciliantibus,  destitutae. 
Pulvinuli, quos .petala vocarunt, antecedentis. Stamina 
paulo superius inserta, Antherae erectae, superiorem exterio- 
remve tantum annuli paginam occupantes, ideoque totae posti- 
cae, colore magis lutescente, inter se minus pressae, licet haud 
minus numerosae sint, saepiusque ad totam longitudinem dehi- 
scentes, callis totidem, quot antherae sunt, ab earum basi per 
laminam filamentorum vice fungentem decurrentibus. Stigma 
et germen antecedentis. Fructum maturum non vidi. 
Generis characterem, utriusque speciei charactere compa- 
rato, sic statuerem. 
